recursal/SuperWikiNEXT-32B huggingface dataset:
**Osred**, nado c. 697 e finado en 716, foi rei de Northumbria de 705 até a súa morte.

Traxectoria
-----------

Era fillo de Ealdfrith de Northumbria. A única esposa coñecida de Ealdfrith foi Cuthburh, pero non se sabe con certeza se Osred foi o seu fillo. Osred non sucedeu directamente ao seu pai, xa que o trono foi ocupado por Eadwulf, aínda que este último ocupouno por apenas uns meses.
Cando o usurpador Eadwulf foi derrocado, Osred só era un neno, e o goberno estivo controlado polo poderoso bispo Wilfrid, presumibelmente asistido por parte da nobreza, como Berhtfrith fillo de Berhtred. Osred foi adoptado por Wilfrid neste momento. A morte do bispo no ano 709 non parece crear ningunha inestabilidade o que, xunto co ascenso e caída de Eadwulf, indícanos unha época de estabilidade e continuidade en Northumbria.
No ano 711, Berhtfrith inflixiu unha esmagadora derrota aos pictos, en torno ao curso superior do Forth, pero o reinado de Osred é, por outra banda, irrelevante politicamente. A nivel nacional, varias fontes eclesiásticas describen a Osred como un libertino e depravado rapaz, e un sedutor de monxas. Máis positivamente, en *De Abbatibus* retrátase a Osred como enerxético en obras e palabras, poderoso nas armas e audaz na súa propia forza e Beda referiuse a el como un novo Xosías.
Osred alcanzou a súa maioría de idade en 715 ou 716, e faleceu pouco despois. As circunstancias da súa morte non están claras. A *Crónica Anglosaxoa* sinala que foi asasinado *ao sur da fronteira*. David Rollason e N. J. Higham supoñen que a fronteira en cuestión é a fronteira sur picta e que os pictos mataron a Osred.

Véxase tamén
------------

### Bibliografía

* Higham, N.J. *The Kingdom of Northumbria AD 350–1100.* Stroud: Sutton, 1993. ISBN 978-0-86299-730-4
* Rollason, David (2004). "Osred I (696x8–716)". *Oxford Dictionary of National Biography,*. Oxford University Press. Consultado o 2007-08-20.

| * v
* c
* e
Reis de Northumbria |
| --- |
| Reis de Deira e Bernicia604–642 | 
* Aethelfrith
* Eadwine
* Oswald

 |
| Reis de Northumbria642–867 | 
* Oswiu
* Ecgfrith
* Ealdfrith
* Eadwulf I
* Osred I
* Coenred
* Osric
* Ceolwulf
* Eadberht
* Oswulf
* Aethelwald Moll
* Ealhred
* Aethelred I
* Aelfwald I
* Osred II
* Osbald
* Eardwulf
* Aelfwald II
* Eanred
* Aethelred II
* Redwulf
* Osberht
* Aelle

 |
| Reis de *Jórvik*867–954 | 
* Ecgberht
* Ricsige
* Halfdan I
* Guthfrith I
* Siefredus
* Cnut
* Aethelwold
* Airdeconut
* Eowils
* Halfdan II
* Ingwaer
* Ragnall I
* Sitric I Caech
* Guthfrith II
* Olaf I Guthfrithson
* Sitric II
* Olaf II Cuaran
* Ragnall II Guthfrithson
* Eirík

 |

|  |  |
| --- | --- |
| Control de autoridades | 
* Wd: Q494741
* ODNB: 20903
* PASE: 860

 |
A **selección española de seven** é o equipo que representa á Federación Española de Rugby a nivel internacional nas diversas competicións de rugby a 7 organizadas pola World Rugby e por Rugby Europe. Os éxitos máis salientables da selección foron as participacións nas Series Mundiais de 2012/13 e 2013/14 e a clasificación para os Xogos Olímpicos de 2016, así como a participación en varias Copas do Mundo.

Xogadores
---------

A modalidade de "rugby a 7" ou "seven" aceptouno o COI en 2009 como deporte olímpico, e dese xeito os xogadores integrantes da selección poden optar a axudas especiais como as bolsas ADO baixo unha serie de condicións, e nese caso poden adicarse ó seu deporte de xeito profesional, cousa non moi habitual no rugby español.

En 2016 o grupo de xogadores con bolsa ADO que integran a selección española de seven está composto por:

* Matías Tudela (Capitán)
* Pablo Feijoo
* César Sempere
* Ignacio Martín
* Francisco Hernández
* Marcos Poggi
* Ángel López
* Pol Pla
* Joan Losada
* Ignacio Villanueva
* Igor Genua
* Víctor Sánchez
* Glen Rolls

Outros xogadores sen bolsa ADO habituais nas convocatorias do seleccionador José Ignacio Inchausti son:

* Javier Carrión
* Pablo Fontes
* Perico Martín
A **termodinámica química** é a parte da termodinámica que estuda os cambios de enerxía que se producen nos procesos de cambio químico:

* reaccións químicas
* cambios de fase como a ebulición ou a condensación
* formación de disolucións

Aplicando as tres leis da termodinámica, mediante o uso de funcións de estado como:

* Enerxía interna (denotada por *U* ou *E*)
* Entalpía (*H*)
* Entropía (*S*)
* Enerxía libre de Gibbs (*G*)
* Enerxía libre de Helmholtz (*F* ou *A*)

pódese describir a evolución e comportamento destes sistemas.

A termodinámica clásica ocúpase do comportamento macroscópico dos sistemas estudados, describíndoos a través de funcións de estado, mentres que a termodinámica estatística ou mecánica estatística, relaciona esa descrición macroscópica coas propiedades dos átomos ou moléculas individuais que forman o sistema.

|  |  |
| --- | --- |
|  | O Galilibros ten un manual sobre:  ***Termodinámica química*** |

---

|  |  |
| --- | --- |
|  |  *Este artigo sobre física é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q739016
* EBID: ID
* MAG: 5201495

 |
**Pablo Rivas** **Folgueira**, nado en Caborrecelle (Portomarín) en 1989, é un arquitecto técnico e político galego do PPdeG, que ademais é alcalde de Portomarín.

Traxectoria
-----------

Pablo Rivas graduouse como arquitecto técnico na Universidade da Coruña, e dedícase profesionalmente a esa actividade.

Nas eleccións municipais de 2015 concorreu por primeira vez a unhas eleccións e ocupou o sexto posto na candidatura do PPdeG á alcaldía de Portomarín, pero non saíu elixido. Nos comicios de 2019 repetiu na candidatura, pero nesta ocasión de número 2: o PPdeG acadou a maioría absoluta, e Rivas pasou a ser concelleiro e primeiro tenente de alcalde. A mediados do mandato, en outubro de 2021, o alcalde Juan Serrano dimitiu alegando que xa cumprira os seus obxectivos, e Pablo Rivas converteuse no novo alcalde.

|  |  |  |
| --- | --- | --- |
| Predecesor:**Juan Serrano** |  **Alcalde de Portomarín** 2021 - actualidade | Sucesor:**no cargo** |

Notas
-----

1. ↑  "O PP presenta a súa aposta continuísta en Portomarín para revalidar a maioría absoluta". *PP de Lugo*. Consultado o 2022-03-26.
2. ↑  "Pablo Rivas, futuro alcalde de Portomarín: "O listón que deixa Serrano está moi alto"". *El Progreso de Lugo* (en castelán). 2021-10-19. Consultado o 2021-10-19.
3. ↑  "Juan Serrano dimite como alcalde de Portomarín y deja paso a su segundo". *La Voz de Galicia* (en castelán). 2021-10-18. Consultado o 2021-10-18.

Véxase tamén
------------

### Outros artigos

* Eleccións municipais en Portomarín
**Pablo Sarabia García**, nado en Madrid o 11 de maio de 1992, é un futbolista español. Xoga de centrocampista e o seu actual equipo é o Sevilla FC.

Ten un gran manexo de balón coa súa perna esquerda. Trátase dun xogador rápido no un contra un, con gran disparo desde diferentes distancias con ambas pernas.

Traxectoria
-----------

Sarabia xogou na Escola de Fútbol Madrid Oeste Boadilla, en Boadilla del Monte (Madrid), onde se formou para dar o salto a canteira madridista na categoría infantil en 2004.

Empezou a tempada 2008/09 no xuvenil A das categorías inferiores do Real Madrid, xogando de vez en cando no Real Madrid C. O 3 de xaneiro de 2010 debutou co Real Madrid Castilla contra o Alcorcón, substituíndo a Samuel no minuto 58 de partido. No seu terceiro partido no Castilla, o primeiro no estadio Alfredo Di Stéfano, foi titular e marcou o segundo gol que axudaría a conseguir a vitoria do Castilla sobre o Racing B. Ademais deu o pase do terceiro gol madridista nun lanzamento de esquina, quedando así demostrada a súa capacidade para meter goles e tamén para dalos.

En setembro de 2010 rumoreábase a venda de Sarabia ao equipo portugués Sporting de Braga no mercado invernal por 3 millóns de euros, aínda que non se produciu o traspaso.

O 8 de decembro de 2010 debutou co Real Madrid en Liga de Campións, no encontro Real Madrid 4-0 Auxerre, substituíndo a Cristiano Ronaldo a falta de 20 minutos para o final do partido.

Véxase tamén
------------

### Ligazóns externas

* Datos do xogador en bdfutbol.com *(en castelán)*
* Datos do xogador en futbolme.com *(en castelán)*

|  |  |
| --- | --- |
| Control de autoridades | 
* Wd: Q510165
* As: 19364
* BDFutbol: 200435
* EUfootballInfo: 30704
* FIFA: 313416
* FootballDatabase: 90608
* Fussballdaten: pablo-sarabia
* L'Équipe: 39899
* NFT: 75273
* SoccerBase: 58036
* Soccerway: 103184
* Thefinalball: 134749
* Transfermarkt: 74230
* UEFA: 1909920
* Worldfootball: pablo-sarabia

 |
|  **Países Baixos** |
| --- |
| A selección no mundial de 2007. |
| 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
| Cores do equipo | Cores do equipo | Cores do equipo |
| Cores do equipo |
| Cores do equipo |
| **Na casa** |

 | 

|  |  |  |
| --- | --- | --- |
| Cores do equipo | Cores do equipo | Cores do equipo |
| Cores do equipo |
| Cores do equipo |
| **Fóra** |

 |

 |
| Federación | Nederland Roller Hockey |
| Confederación: | CERH |
| Adestrador: | Freddy Grysaels |
| Capitán: |  |
| **Títulos mundiais** |
| **Mundial "A"** | - |
| **Mundial "B"** | - |

A **selección de hóckey a patíns masculina dos Países Baixos** é o equipo que representa aos Países Baixos nas competicións internacionais de hóckey a patíns en categoría masculina. Ao longo da súa historia o seu maior éxito foi o segundo posto no Campionato do Mundo "A" coseguido en Porto (Portugal) en 1991 logo de caer na final fronte a Portugal por 7 goles a 0 logo de deixar no camiño a dúas das grandes favoritas: nos cuartos de final derrotou a España por 5 a 4 e na semifinal a Arxentina por 4 a 2 na quenda de penaltis logo de empatar o partido a 1 gol ao finalizar o tempo regulamentario. Mais coa excepción de 1991, non conseguiu ningunha medalla nos Mundiais A, sendo o seu mellor resultado nesta competición, á marxe do segundo posto, o cuarto posto de 1948. No Campionato de Europa, a selección neerlandesa atravesou dous período de relativo éxito, o primeiro entre 1961 e 1969, conseguiu tres medallas de bronce (1963, 1967 e 1969) e dous cuartos posto (1961 e 1965), e o segundo período de éxito entre 1979 e 1990, no que conseguiu o seu último bronce europeo (1981) e colleitou outros catro cuartos postos (1979, 1983, 1985 e 1990). No Campionato do Mundo "B" conseguiu cinco segundos postos (1986, 1996, 2000, 2006 e 2008) e un terceiro posto na última edición disputada en Dornbirn (Australia) no 2010.

Equipo
------

Estes foron os xogadores convocados para o Mundial "B" de Dornbirn (Australia) de 2010:

| **Nº** | **NOME** | **POSICIÓN** |
| --- | --- | --- |
|
|  | Joey Van Den Dungen | Porteiro |
|  | Luuk Bischoff |  |
|  | Rudy Van Deursen |  |
|  | Niels Janssen |  |
|  | Kevin Van Der Kloster |  |
|  | Robbie Van Dooren |  |
|  | Arjan Van Gerven |  |
|  | Lowie Boogers |  |
|  | Michel Van Geme |  |
|  | Harold De Wit | Porteiro |

* **Adestrador:** Freddy Grysaels

Notas
-----

1. ↑  [*Ligazón morta*]

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |

### Ligazóns externas

* Sitio web oficial da Nederland Roller Hockey *(en neerlandés)*
| *Stylonychia* |
| --- |
| *Stylonychia* sp. |
| Clasificación científica |
| 

|  |  |
| --- | --- |
| Dominio: | Eukaryota |
| Reino: | Chromalveolata |
| Superfilo: | Alveolata |
| Filo: | Ciliophora |
| Clase: | Spirotrichea |
| Orde: | Sporadotrichida |
| Familia: | Oxytrichidae |
| Xénero: | ***Stylonychia***Ehrenberg, 1830 |

 |

***Stylonychia*** é un xénero de ciliados, clasificado como esticotrico (unha subclase dos espirotricos). É moi común en augas doces e no solo, encóntrase sobre as algas filamentosas, superficies de biopelículas, e entre as partículas de sedimentos. Tamén se encontran nadando entre vexetación en descomposición e nas escumas flotantes das pozas. Igual que outras especies relacionadas, *Stylonychia* ten cilios agrupados en membranelas ao longo da boca e cirros sobre o corpo. Distínguese en parte polos seus longos cirros na parte posterior, xeralmente un grupo de tres. Os máis longos poden poden verse ao microscopio a 25 aumentos, e para ver os máis pequenos cómpren 450 aumentos. Son depredadores e aliméntanse doutros protozoos e bacterias, como o ciliado *Urocentrum*.

Morfoloxía
----------

*Stylonychia* ten forma oval visto desde arriba, e é notable pola súa incesante actividade e rápido movemento. Os cilios de *Stylonychia* están moi especializzdos e non están libremente distribuídos sobre o seu corpo. Os cilios situados ao longo das beiras da superficie ventral parecen penachos de cilios fusionados e utilízanse a modo de patas que lle permiten moverse como se camiñase. Algúns teñen pequenos "penachos" de cilios, outros téñenos distribuídos máis homoxeneamente. Os cilios fusionados máis longos forman protrusións que parecen agullas (*stylus*) a ambos os extremos do corpo. Outro conxunto de cilios especializados baten a auga para arrastrar bacterias e outros microorganismos cara á súa cavidade oral. Algunhas partes das súas presas poden verse a través do seu corpo mentres as está a dixerir.

*Stylonychia* ten unha particularidade: ten 48 tipos de apareamento (sexos) diferentes, o que significa que cada individuo pode seleccionar as súas parellas para aparearse dentro do 97 % do total da poboación. Isto é máis do que presentan outros ciliados como a maioría dos paramecios, pero outras especies teñen tamén máis de dous sexos, como por exemplo *Tetrahymena thermophila* que ten 7 sexos.

Galería de vídeos
-----------------

|  |  |
| --- | --- |
| *Stylonychia* alimentándose (formación de vacúolos). | *Stylonychia* formando unha segunda "boca" (estomatoxénese, antes da división celular). |

Notas
-----

1. ↑  Parker, Thomas Jeffrey (1891). *Lessons in elementary biology.* London: Macmillan and Co. pp. 114–117.
2. ↑  Larison Cudmore, L. L. (1978). *The center of life: a natural history of the cell*. Quadrangle/New York Times Book Co. p. 23. ISBN 9780812962932. .

Véxase tamén
------------

### Ligazóns externas

* Vídeos de Stylonychia en movemento

|  |  |
| --- | --- |
| Control de autoridades | 
* Wd: Q93434
* MAG: 2776876195

 |

|  |  |
| --- | --- |
| Identificadores taxonómicos | 
* GBIF: 3204795
* iNaturalist: 335448
* IRMNG: 1034994
* ITIS: 46786
* NBN: NHMSYS0021306325
* NCBI: 5948
* WoRMS: 416027

 |
**Stacey Parque Milbern**, nada en Seúl o 19 de maio de 1987 e finada en Stanford o 19 de maio de 2020, foi unha activista estadounidense que traballou pola defensa dos dereitos das persoas con discapacidade. Axudou a crear o movemento de xustiza para discapacitados e abogou por un trato xusto para as persoas con discapacidades.

Traxectoria
-----------

Milbern naceu en Seúl o 19 de maio de 1987 cunha distrofia muscular. Medrou en Carolina do Norte nunha familia militar cun pai branco que traballa no Exército dos Estados Unidos e unha nai coreana. A súa familia actuou como a súa coidadora ó longo dos anos. Máis tarde, identificaríase como queer e soubo que tería que marchar da súa casa familiar conservadora. Milbern graduouse na Universidade Metodista en 2009 e trasladouse á Área da Baía de San Francisco cando tiña 24 anos. Obtivo un mestrado no Mills College en 2015.

En 2005, Milbern axudou a estabelecer o movemento de xustiza pola discapacidade. Abogou por unha atención médica xusta para as persoas con discapacidades. Milbern tamén aconsellou á administración Obama durante dous anos.

Milbern morreu nun hospital de Stanford no seu 33 aniversario.

Notas
-----

1. 1 2 3  "Stacey Milbern, a Warrior for Disability Justice, Dies at 33" (en inglés). 2020-06-06. ISSN 0362-4331. Consultado o 2020-07-19.
2. 1 2  "5 Disability Justice Activists to Know This Asian Pacific American Heritage Month" (en inglés). 28 de maio de 2020. Consultado o 2020-07-19.
3. ↑  "Why Americans With Disabilities Fear Medicaid Cuts" (en inglés). 2017-07-10. Consultado o 2020-07-19.
4. ↑  "President Obama Announces More Key Administration Posts". Consultado o 2020-07-19.

Véxase tamén
------------

### Ligazóns externas

* Stacey Milbern Park en *Pushing Limits* (5 de xuño de 2020)

|  |  |
| --- | --- |
| Control de autoridades | 
* Wd: Q96145004
* LinkedIn: stacey-milbern-56646b25
* WikiTree: Milbern-7

 |
Stupa en Gotenba, Shizuoka, Xapón.
Unha **stupa** (en sánscrito: m. स्तूप, *stūpa*, tibetano: མཆོད་རྟེན་, chörten, pali: थुप, *thupa*) é unha construción monumental budista ou típica do xainismo, que se pode atopar no subcontinente indio, onde é orixinaria, pero tamén noutros lugares da Asia onde o budismo se expandiu, como o Nepal, o Tíbet e Indochina. Destinado a gardar as reliquias de Buda (*Śarīra*), é un lugar de meditación para lembrar os seus feitos memorables, e pode ser unha representación do Buda e un monumento en conmemoración da súa morte ou parinirvana.

Estrutura e simbolismo
----------------------

Cada unha das partes da stupa representa un elemento cósmico do budismo. A base cadrada representa a terra. A bóveda semiesférica describe a parte celeste. A terraza simboliza a residencia dos deuses. A lúa crecente é a unión do ceo e da terra. E por último, os chakras ou discos que coroan o mastro, representan os sucesivos ceos, e a medida que van gañando altura perden superficie.

Notas
-----

1. ↑  Encyclopedia.com. Credited to James Stevens Curl, *A Dictionary of Architecture and Landscape Architecture*, 2000, orixinalmente publicado en Oxford University Press 2000.
2. ↑  Digalego (ed.). "stupa". Arquivado dende o orixinal o 12 de maio de 2017. Consultado o 10 de maio de 2017.

|  |  |
| --- | --- |
| Control de autoridades | 
* Wd: Q180987
* AAT: 300007576
* BNF: 119509320
* BRE: 4170288
* EBID: ID
* GND: 4290189-3
* JSTOR: stupas
* LCCN: sh85129346
* NKC: ph126257

 |
A **terapia dirixida** ou **terapia dirixida molecularmente** é unha das principais modalidades de tratamento médico (farmacoterapia) para o cancro. Outros son a terapia hormonal e a quimioterapia citotóxica. Como unha forma de medicina molecular, é dirixida por bloques de terapia no crecemento das células cancerosas ó interferir con moléculas dirixidas específicas necesarias para a carcinoxénese e o crecemento tumoral, no canto de simplemente interferir con tódalas células que se dividen rapidamente (por exemplo, coa quimioterapia tradicional). Debido a que a maioría dos axentes para terapia dirixida son produtos biofarmacéuticos, o termo terapia biolóxica ás veces é sinónimo de terapia dirixida cando se utiliza no contexto da terapia do cancro (e polo tanto, distínguese da quimioterapia, é dicir, a terapia citotóxica). Porén, as modalidades pódense combinar; conxugados de anticorpo-fármaco combínanse bioloxicamente para atacar os mecanismos citotóxicos nunha terapia dirixida.

Espérase que as terapias dirixidas contra o cancro poidan ser máis eficaces que as antigas formas de tratamentos e menos prexudiciais para as células normais. Moitas terapias dirixidas son exemplos da inmunoterapia (o uso dos mecanismos inmunes para obxectivos terapéuticos) desenvolvidos polo campo da inmunoloxía do cancro. Polo tanto, como inmunomoduladores, vólvense un tipo de modificadores da resposta biolóxica.

Non están dirixidas a terapias para o cancro de mama, mieloma múltiple, linfoma, cancro de próstata, melanoma e outros cancros.
Os experimentos definitivos que amosaron que a terapia dirixida sería dar a volta o fenotipo maligno das células tumorais implicando tratamento de células Her2/neu transformadas con anticorpos monoclonales in vitro e in vivo polo laboratorio de Mark Greene, isto a través dun informe de 1985.

Notas
-----

1. ↑  "Definition of targeted therapy - NCI Dictionary of Cancer Terms".
2. ↑  NCI: Targeted Therapy tutorials
3. ↑  Perantoni AO, Rice JM, Reed CD, Watatani M, Wenk ML. "Activated neu oncogene sequences in primary tumors of the peripheral nervous system induced in rats by transplacental exposure to ethylnitrosourea" (17). PMC 299062. PMID 3476947. doi:10.1073/pnas.84.17.6317.   

Drebin JA, Link VC, Weinberg RA, Greene MI. "Inhibition of tumor growth by a monoclonal antibody reactive with an oncogene-encoded tumor antigen" (23). PMC 387088. PMID 3466178. doi:10.1073/pnas.83.23.9129.   

Drebin JA, Link VC, Stern DF, Weinberg RA, Greene MI. "Down-modulation of an oncogene protein product and reversion of the transformed phenotype by monoclonal antibodies" (3). PMID 2860972. doi:10.1016/S0092-8674(85)80050-7.

|  |  |
| --- | --- |
| Control de autoridades | 
* Wd: Q492646
* EBID: ID
* MAG: 2781230642

 |

|  |  |
| --- | --- |
| Identificadores | 
* eMedicine: 1372666
* MeSH: D058990
* MeSH: E02.319.574

 |
A **Terceira Onda** é unha ideoloxía político-social baseada no libro de Alvin Toffler que leva o mesmo nome (en inglés *The Third Wave*) publicado en 1980 e no que se fala dunha nova era social unha vez quedaron superadas as eras da Revolución Agrícola (primeira onda) e a Revolución Industrial (segunda onda). A súa lectura permite entender que procesos como a globalización estean máis preto da evolución humana ou da evolución cultural que dunha conspiración de poderosos.

Na era social da Terceira Onda, grazas ás posibilidades que veñen facilitadas pola Revolución das TIC (Tecnoloxías da información e da comunicación), a sociedade reconfigúrase para superar os modelos de goberno, economía e comunicacións estruturados ao redor da produción centralizada (industrialismo capitalista e comunista) para afacerse a novos modelos estimulados por novas posibilidades (democracia participativa, economía globalizada e Internet).

Notas
-----

1. ↑  Toffler, Alvin (1980). *The Third Wave*. OL 2869042W.
2. ↑  Vázquez, Ángel (2010). "Capítulo 1 - La Tercera Ola". *Navegando la Tercera Ola* [*Navegando a Terceira Onda*] (en castelán).
**Pandulfo III de Salerno** foi, por poucos días en 1052, un príncipe longobardo de Salerno.

Puxérono no trono os cuñados do príncipe Guaimaro IV, tras o seu asasinato nunha conxura, coa axuda dos amalfitanos, o 3 de xuño de 1052. Instigado polos seus mesmos "electores", Pandulfo e os seus secuaces botáronse a cazar os familiares do seu predecesor, que se refuxiaran no Castelo de Arechi. Tras atopalos e facer que se rendesen, matádoos ou mandándoos á cadea, deu inicio á xestión do poder.

Pero, a causa da súa impopularidade, Pandulfo tivo de súpeto os días contados. De feito o conde Guido, un dos fillos de Guaimaro, que deu fuxido por milagre do masacre, correra a se refuxiar onda os normandos Umfredo de Puglia e Ricardo de Aversa; con eles volveu aos poucos días onda os muros de Salerno, e algúns cidadáns abríronlles as portas da cidade na noite entre o 11 e o 12 de xuño.

Pandulfo III e os seus familiares refuxiáronse á súa vez no castelo, do que saíron tras teren parlamentado con Guido que, unha vez retomado o control da cidade, lles prometera a salvación a cambio da súa inmediata partida, e a liberación de Xisulfo, fillo do predecesor; pero os normandos, leais a Guaimaro IV mesmo após a morte, non foron da mesma opinión: mataron inmediatamente a Pandolfo xunto con trinta e seis conxurados, tantos como cantas foron as coiteladas que atoparon no corpo de Guaimaro. No trono de Salerno subiu Xisulfo II.
Distribución dos idiomas oficiais en Suíza, en violeta a zona de fala italiana (ano 2000).
Distribución lingüística no cantón dos Grisóns
A **Suíza italiana** (en italiano: *Svizzera Italiana*, en alemán: *Italienische Schweiz*, en francés: *Suisse italienne*, en romanche: *Svizra Italiana*), é o conxunto de zonas de Suíza en que é usual o idioma italiano ou algúns dialectos alpinos da lingua lombarda.

Áreas
-----

A Suíza italiana comprende as seguintes áreas:

* O cantón do Tesino, que constitúe o único cantón suízo no cal o idioma italiano é a exclusiva lingua oficial aínda que existe o pequeno enclave alemanófono de Bosco-Gurin poboado por unhas centenas de valsers.
* O cantón dos Grisóns, no cal o italiano é unha das tres linguas oficiais xunto ao alemán e ao retorrománico. A zona italófona (Grisones Italiano) nos Grisóns corresponde aos seguintes vales:
	+ Val Mesolcina.
	+ Val Calanca.
	+ Val Bregaglia.
	+ Val Poschiavo.
	+ Tamén está presente en Val Moesa.
	+ O italiano é tamén unha das tres linguas oficiais da comuna de Bivio, sempre nos Grisóns e a única comuna suíza na vertente norte dos Alpes que ten o italiano como idioma oficial onde constitúe a lingua materna do 29% dos seus 220 habitantes.

En total a extensión da Suíza Italiana é de aproximadamente 3.500 km², tendo cara ao ano 2000 unha poboación roldando os 400.000 habitantes dos cales 80.000 eran estranxeiros.

Principais centros da Suíza Italiana
------------------------------------

Os principais centros atópanse no cantón do Tesino e son:

* Bellinzona, capital do cantón do Tesino,
* Lugano, na costa do lago de Lugano próximo á fronteira italiana, Lugano é centro máis importante da Suíza Italiana.
* Chiasso e Mendrisio no confín entre Italia e Suíza, próximos a Como
* Locarno e Ascona sobre o lago Maggiore preto do límite italiano.
* Airolo case na entrada meridional do Túnel de San Gotardo.

Mapa do cantón Tesino, o único cantón suízo exclusivamente de idioma italiano.

Infraestrutura
--------------

Desde 1996 a poboación italófona de Suíza pode ter como referente unha universidade propia a *Università della Svizzera italiana* (Universidade da Suíza Italiana), con sede en Lugano e Mendrisio. O outro istituto de ensino superior nesta rexión é a *Scuola Universitaria Professionale della Svizzera Italiana* (Escola Universitaria Profesional da Suíza Italiana) con sede en Manno.

O principal aeroporto é o de Agno, aínda que o italiano de Milán (aeroporto internazionale di Milano Malpensa) é facilmente accesible.

Radio e Televisión
------------------

Na Suíza Italiana existen desde hai décadas un sistema de radio e televisión en italiano, a televisión en italiano iniciou as súas transmisións en 1961. A RTSI (Radio e Televisión da Suíza Italiana) entre os 1960 e 1970 tiña moito público na Italia Setentrional porque emitía programas en cor moito antes que a RAI.

Véxase tamén
------------

### Outros artigos

* Suíza romanda (Suíza francesa)
* Suíza alemá

  


|  |  |
| --- | --- |
| Control de autoridades | 
* Wd: Q694291
* GND: 4197214-4

 |
|  **Macau - 澳门** |
| --- |
| 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
| Cores do equipo | Cores do equipo | Cores do equipo |
| Cores do equipo |
| Cores do equipo |
| **Na casa** |

 | 

|  |  |  |
| --- | --- | --- |
| Cores do equipo | Cores do equipo | Cores do equipo |
| Cores do equipo |
| Cores do equipo |
| **Fóra** |

 |

 |
| Federación | Federção de Macau de Patinagem |
| Confederación: | CARS |
| Adestrador: | Dulce Atraca Lisboa |
| Capitán: |  |
| **Títulos mundiais** |
| **Mundial "A"** | - |
| **Mundial "B"** |  |

A **selección de hóckey a patíns masculina de Macau** é o equipo que representa á Região Administrativa Especial de Macau da República Popular da China nas competicións internacionais de hóckey a patíns organizadas pola CARS ou polo CIRH en categoría masculina. Depende da Federação de Macau de Patinagem. Ao longo dos anos ten participado nas principais competicións deste deporte a nivel de seleccións, o Campionato do Mundo, o Campionato de Asia, e a Copa das Nacións de Montreux, se ben a súa última participación no Campionato do Mundo data do 2005, no que finalizou na 16ª e última posición, polo que se viu relegado ao Campionato do Mundo "B". É a maior potencia do hóckey a patíns en Asia, gañando sete títulos do Campionato de Asia, entre eles as catro últimas edicións de xeito consecutivo.

Equipo
------

Estes son os xogadores convocados para a Copa das Nacións de Montreux (Suíza) en 2011.

| **Nº** | **NOME** | **POSICIÓN** |
| --- | --- | --- |
|
| 2 | Augusto Fernandes |  |
| 5 | Nuno Azevedo |  |
| 7 | Nuno Antunes |  |
| 9 | Alberto Lisboa |  |
| 16 | Pedro Meireles |  |
| 23 | Dinísio da Luz |  |
| 55 | Leong Chak In |  |
| 59 | Ricardo Atraca |  |
| 66 | Paulo Gibelino |  |
| 98 | Hélder Ricardo |  |

* **Adestrador:** Dulce Atraca Lisboa
* **Asistente:** Sonia Silva

Notas
-----

1. ↑  "Equipos participantes na web oficial da Copa das Nacións". Arquivado dende o orixinal o 09 de xuño de 2011. Consultado o 23 de abril de 2011.

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |

### Ligazóns externas

* A selección de Macau en hoqueipatins.cat *(en catalán)*
**Ousmane Tanor Dieng**, nado en Nguéniéne (Senegal) o 2 de xaneiro de 1948 e finado en París o 15 de xullo de 2019, foi un avogado e político socialista senegalés.

Traxectoria
-----------

Licenciouse en Dereito na Universidade de Dakar, especializándose en dereito público e endereito internacional. Tamén foi diplomado na Escola Nacional de Administración, na rama diplomática, e na Escola Superior de Obras Públicas.

En 1976 comezaron os seus servizos no seo da administración senegalesa onde foi ocupando sucesivamente os cargos de conselleiro do Ministerio de Asuntos Exteriores, (1976-1978), conselleiro de asuntos diplomáticos do presidente do país Léopold Sédar Senghor (1978-1981), e logo do seu sucesor, o tamén socialista Abdou Diouf (1981-1988). En 1988, foi nomeado xefe de gabinete e logo ministro-xefe de gabinete polo presidente Diouf, posto que ocupou ata que en 1993 o nomearon ministro de Estado, dos Servizos e da Presidencia.

Dentro do Partido Socialista Senegalés, Ousmane Tanor Dieng foi membro do seu consello político dende 1988. En marzo de 1996 foi nomeado secretario xeral do Partido Socialista e secretario nacional de relacións internacionais. Ademais, dende setembro de 1996 foi un dos vicepresidentes da Internacional Socialista.

Concorreu como candidato ás eleccións presidenciais do 25 de febreiro de 2007 como cabeza da esquerda senegalesa, pero só recolleu un 13,57% dos votos, acadando a terceira posición por detrás do liberal Idrissa Seck e por detrás do tamén liberal Abdoulaye Wade, que saíu reelixido presidente do Senegal por maioría absoluta na primeira volta.

Notas
-----

1. ↑  "Senegal’s Socialist Party stalwart, Ousmane Tanor Dieng dies". Arquivado dende o orixinal o 15 de xullo de 2019. Consultado o 20 de xullo de 2019.

|  |  |
| --- | --- |
| Control de autoridades | 
* Wd: Q3358520
* WorldCat
* VIAF: 46379087
* FAST: 1541116
* LCCN: no98064751

 |
Monumento do Muro de Berlín (vista oeste) – o lado oeste do muro está cuberto con graffitis que reflicten a esperanza e optimismo de despois de 1989.
O termo **optimismo** xorde do latín *optimum*: "o mellor". O termo foi usado por primeira vez para referirse á doutrina sostida polo filósofo alemán Gottfried Wilhelm Leibniz na súa obra *Ensaios de Teodicea sobre a bondade de Deus, a liberdade do home e a orixe do mal* (Ámsterdam, 1710), segundo a cal o mundo no que vivimos é o mellor dos mundos posibles.

Comunmente crese que Voltaire foi o primeiro en usar a palabra en 1759, como subtítulo ao seu conto filosófico *Cándido* (no que se burla en case cada páxina da idea de Leibniz). Certamente Voltaire foi o primeiro personaxe famoso que usou aquela palabra no século XVIII e quizais tamén o que a popularizou; non foi, con todo, o seu inventor. O termo "optimismo" aparece por primeira vez en francés (*optimisme*), nunha recensión da *Teodicea* publicada no magazín dos xesuítas franceses *Journal de Trévoux* (non. 37), en 1737. Nese mesmo ano, o filósofo e matemático suízo Jean-Pierre de Crousaz repetiu a palabra nun exame crítico do *Ensaio sobre o home* de Alexander Pope. Aqueles primeiros usos, como o posterior de Voltaire, foron burlóns. En 1752, o *Dictionnaire universel de Trévoux* aproba o termo; dez anos despois, a Academia francesa inclúeo por primeira vez na súa *Dictionnaire*. O termo é usado por primeira vez en inglés ("*optimism*") en 1743 polo británico William Warburton, nunha resposta ao exame de Crousaz arriba mencionado. Pola súa banda, os primeiros en usar o termo en alemán ("*Optimismus*") foron Gotthold Ephraim Lessing e Moses Mendelssohn, no seu escrito *Pope: ¡un metafísico!* de 1755.

Polo demais, a noción de optimismo oponse ao concepto filosófico de pesimismo.

| * v
* c
* e
Emocións |
| --- |
| Emocións | 
* Adoración
* Afectividade
* Aflición
* Amor
* Angustia
* Ansiedade
* Arrepentimento
* Atención
* Atracción
* Carisma
* Celos
* Compaixón
* Coraxe
* Culpabilidade
* Curiosidade
* Decepción
* Depresión
* Desexo
* Desprezo
* Dó
* Dor
* Diversión
* Empatía
* Entusiasmo
* Envexa
* Esperanza
* Euforia
* Excitación
* Éxtase
* Felicidade
* Frustración
* Histeria
* Hostilidade
* Humillación
* Inseguridade
* Interese
* Ira
* Irresponsabilidade
* Luxuria
* Medo
* Molestia
* Morriña
* Noxo
* Obsesión
* Odio
* Optimismo
* Paixón
* Pánico
* Pesimismo
* Piedade
* Pracer
* Preocupación
* Remordemento
* Rancor
* Resentimento
* Satisfacción
* Saudade
* Simpatía
* Soberbia
* Soidade
* Sorpresa
* Sufrimento
* Tristura
* Vergoña
* Vinganza
* Xenreira

 |  |
| Cosmovisións | 
* Compatibilismo
* Existencialismo
* Fatalismo
* Metafísica
* Nihilismo
* Optimismo
* Pesimismo
* Xustiza social
* Weltschmerz

 |

|  |  |
| --- | --- |
| Control de autoridades | 
* Wd: Q485446
* BNCF: 36840
* BRE: 2691833
* GEC: 0127951
* GND: 4043665-2
* JSTOR: optimism
* MAG: 204017024

 |

|  |  |
| --- | --- |
| Identificadores | 
* MeSH: D000067656

 |
***Stadium Events***, coñecido no Xapón como ***Running Stadium***, é un videoxogo de deportes desenvolvido por Human Entertainment e publicado por Bandai para Nintendo Entertainment System. Este xogo e *Athletic World* son os dous xogos da serie *Family Fun Fitness*, deseñados para o accesorio de esteira *Family Fun Fitness* de NES. *Stadium Events* permite ó xogador competir en catro Olimpiadas diferentes, empregando a esteira para moverse e competir en carreira e salto.

As copias orixinais de *Stadium Events* de América do Norte están consideradas moi raras e valiosas para os coleccionistas de xogos para NES, sendo as que maior prezo acadan no mercado.

Notas
-----

1. ↑  Diver, Mike (19 de agosto 2016). Vice, ed. "Meet the Guy Who Tried to Collect All 687 Official NES Games in 30 Days". Consultado o 27 de outubro de 2015.

Véxase tamén
------------

### Ligazóns externas

* Ficha en MobyGames *(en inglés)*

|  |  |
| --- | --- |
| Control de autoridades | 
* Wd: Q3569964
* GameRankings: 587781
* GiantBomb: 3030-2758
* IGDB: world-class-track-meet
* MobyGames: stadium-events

 |
Coordenadas: 43°20′44″N 1°47′09″O﻿ / ﻿43.345556, -1.785833

O **Stadium Gal** é un estadio de fútbol situado na cidade de Irún, no País Vasco. Nel disputa os seus partidos como local o Real Unión Club. Está a 300 metros da localidade francesa de Hendaia e da fronteira do mesmo estado, xunto ao río Bidasoa. O estadio dispón dunha capacidade de 6.344 espectadores e de céspede natural.

Historia
--------

Foi construído en 1926 nuns terreos doados por Salvador Echeandía Gal. Inaugurouse o 19 de setembro dese ano cun partido entre a Real Unión e o FC Barcelona. Naquela época o equipo irundarra era un dos máis importantes de España, conseguindo varios títulos de Copa.

En 1950 construíuse un velódromo arredor do terreo de xogo que nese mesmo ano acolleu o final dunha etapa da Volta ciclista a España.

En 1997 inaugurouse o novo Stadium Gal, situado no mesmo lugar que o campo vello.

Neste estadio o Real Unión disputou todos os seus partidos como local en Primeira, Segunda, Segunda B e en Terceira e nel logrou a marca de ser o primeiro equipo de Segunda B en eliminar ao Real Madrid nunha eliminatoria (ida 3-2 e volta 4-3).

Galería de imaxes
-----------------

* Vista da tribuna do Stadium Gal desde un dos fondosVista da tribuna do Stadium Gal desde un dos fondos
* Vista do Stadium Gal desde o fondo norteVista do Stadium Gal desde o fondo norte

Notas
-----

1. 1 2 3  "Nuestro estadio e instalaciones". Arquivado dende o orixinal o 18 de maio de 2017. Consultado o 18 de marzo de 2017.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Stadium Gal Modificar a ligazón no Wikidata*** |

* Información no sitio web da Real Unión
Para outras páxinas con títulos homónimos véxase: Opérculo.
*Campanologies hectoris*  

1. **Opérculo**.  
 
2. Liña lateral.  

3. Aleta dorsal.  

4. Aleta adiposa.  

5. Pedúnculo caudal.  

6. Aleta caudal.  

7. Aleta anal.  

8. Fotóforos.  

9. Aletas pelvianas.  

10. Aletas pectorais.
O **opérculo** dos peixes óseos é unha peza dura, de natureza ósea, que cobre e protexe as branquias. Na maioría dos peixes, o límite posterior do opérculo marca o límite entre a cabeza e o tronco.

O opérculo está composto por catro ósos fusionados:

* opérculo (propiamente dito)
* preopérculo
* interopérculo
* subopérculo

A morfoloxía desta característica anatómica ten grandes variacións entre especies. Por exemplo, no *Lepomis macrochirus* ten unha extensión arredondada orientada posterior e dorsalmente cunha pequena mancha negra. Nalgunhas especies o opérculo pode empuxar auga desde a cavidade bucal a través das branquias.

Para algúns peixes o opérculo é vital para a obtención de oxíxeno. Ábrese cando a boca pecha, causando presión negativa no lado externo das branquias para que a auga flúa cara a menor presión a través destas, permitindo o intercambio de oxíxeno nas lamelas (*lamellae*) das branquias.

Os peixes cartilaxinosos non teñen opérculo. Posúen outros métodos para o paso da auga polas branquias.
O termo **subversión**  relaciónase cun trastorno, unha revolta, unha destrución; principalmente no sentido moral. A palabra está presente en todos os idiomas de orixe latina, orixinalmente aplicada a diversos eventos como a derrota militar dunha cidade.

Xa no século XIV era usada en inglés en relación a temas de dereito e no século XV empezou a ser usada con relación a reinados. Esta é a orixe do seu uso moderno, que se refire a intentos de derrocar estruturas de autoridade, incluíndo ao Estado. A este respecto, pode relacionarse coa palabra sedición e non substituíla, xa que a connotación de ambas as palabras é un pouco diferente, posto que sedición suxire un alzamento aberto contra a autoridade, mentres que subversión refírese a algo máis subrepticio, como erosionar as bases da fe no *statu quo* ou crear conflitos entre persoas.

A **actividade subversiva** consiste en prestar axuda ou apoio moral a individuos, grupos ou organizacións que promovan o derrocamento de gobernos por medio da forza e a violencia. Todas as actividades voluntarias que son en detrimento dos intereses do goberno e non caen na categoría de traizón, sedición, sabotaxe ou espionaxe considéranse subversivas.

Varios autores recentes, en tradicións posmodernas e postestruturais (incluíndo particularmente a autores feministas), prescribiron unha lixeira forma de subversión. Desde o seu punto de vista non é, directamente, o Estado o que debe ser subvertido, senón as forzas culturais predominantes, como o patriarcado, o individualismo e o racionalismo científico. A introdución deste novo branco da subversión débese sobre todo ás ideas de Antonio Gramsci, quen sinalou que a revolución comunista requiría a erosión da hexemonía cultural en calquera sociedade.

Véxase tamén
------------

### Outros artigos

* Revolución política
* Revolución social
* Revolta
* Guerra psicolóxica
* Contrainsurxencia
* Sedición
* Anarquía

  


|  |  |
| --- | --- |
| Control de autoridades | 
* Wd: Q1060330
* JSTOR: subversive-activities
* LCCN: sh85129573
* MAG: 2777367489

 |
**Pompeyo Beltrán Camús**, nado en Cáceres e finado en Valladolid en 1915, foi catedrático de Agricultura e director do IES Otero Pedrayo de Ourense.

Traxectoria
-----------

Estudou Farmacia na Universidade de Madrid, licenciándose en 1873. En 1878 decidiu adicarse á docencia e deu clases de Aritmética e Álxebra, Historia Natural e Agricultura en Plasencia. Tras opositar, en 1891, obtivo a cátedra de Agricultura no Instituto de Ourense, sendo tamén nese ano profesor de Física e Química da Escola de Artes e Oficios Provincial.

No ano 1910 foi nomeado director do Instituto, posto no que estaría ata o ano 1913. Despois dunha breve enfermidade, faleceu no ano 1915.

Recoñecementos
--------------

Na súa memoria, a parte posterior do Instituto chámase *Pompeo*, xa que alí foi onde tivo o seu campo de traballo.

Obra
----

* *Tratado elemental de industrias* (1895)

Notas
-----

1. ↑  "De Sociedad". *La Región*. 8 de abril de 1915. p. 2.
2. 1 2 3 4 5 6  Rafael Salgado (28 de setembro de 2016). "Pompeyo Beltran Camús". *Ourense no tempo*.
3. ↑  *Boletín Oficial de la Provincia de Madrid* nº 101, 28 de abril de 1891, páx. 7.

|  |  |
| --- | --- |
| Control de autoridades | 
* Wd: Q57569488
* BNE: XX1511085

 |
A **sinerxía** é o resultado ou efecto resultante da integración de elementos individuais, cando ese resultado excede ao simple agregado dos efectos que tales elementos terían.

O termo sinerxía deriva do grego *synergía*, de *syn* "cooperación" máis *érgon*, "traballo".

A sinerxía en bioloxía
----------------------

En bioloxía refírese ao concurso activo e concertado de varios órganos para realizar unha función.

A sinerxía en socioloxía
------------------------

A sinerxia fai referencia a asociacións que se reforzan mutuamente, sendo que todo proceso sinérxico produce resultados cualitativamente superiores ao agregado de actuacións illadas individuais.

A sinerxía na teoría xeral de sistemas
--------------------------------------

En relación coa teoría de sistemas, a forma máis sinxela para explicar o termo sinerxía é examinando un obxecto ou ente tanxible ou intanxible e se ao analizar as partes illadamente estas non dá unha explicación relacionada coas 
características ou a conduta deste, entón estase falando dun obxecto sinérxico. Pódese dar *recursividade* en canto a que un sistema sinérxico estea composto á súa vez de subsistemas tamén sinérxicos.

Véxase tamén
------------

### Outros artigos

* Propiedades emerxentes
* simbiose
* antibiose
* análise sistémica
* cibernética
* autoregulación
* estigmerxia

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q540614
* JSTOR: drug-synergy
* MAG: 157460569

 |
Caricatura de 1904 que mostra a un xudeu ruso que leva un gran vulto coa etiqueta «opresión» nas súas costas. No fondo, á dereita, arde unha comunidade xudía, e na esquina superior esquerda, Theodore Roosevelt fala co emperador de Rusia, Nicolao II: «Agora que tes paz por fóra, por que non quitas a súa carga e tes paz dentro das túas fronteiras?»
En socioloxía, a **opresión** é a relación asimétrica entre dúas partes, polo demais iguais: opresora e oprimida, que se orixina nunha desigual distribución e/ou uso do poder, que brinda beneficios ó opresor a expensas dos intereses ou a vontade do oprimido. A diferenciación entre clases de opresión podería ser posible atendendo á natureza do poder ou as partes involucradas na relación.

Opresión social
---------------

Unha muller liberándose das súas cadeas, símbolo da loita contra a opresión.
A opresión social é cando un só grupo na sociedade se aproveita e exerce poder sobre outro grupo que usa o dominio e a subordinación. Isto dá como resultado os malos tratos e a explotación socialmente sustentados dun grupo de individuos por parte de quen posúe un poder relativo. Nunha contorna de grupo social, a opresión pode basearse en moitas ideas, como a pobreza, o xénero, a clase, a raza ou outras categorías. A opresión institucional, ou a opresión sistemática, é cando as leis dun lugar crean un tratamento desigual dun grupo ou grupos de identidade social específicos. Outro exemplo de opresión social é cando a un grupo social específico négaselle o acceso á educación que pode obstaculizar as súas vidas na vida posterior.

Opresión económica
------------------

O termo opresión económica cambia de significado e importancia ó longo do tempo, dependendo da súa aplicación contextual. No contexto actual, a opresión económica pode tomar varias formas, incluíndo, entre outras: a práctica do traballo en condicións de servidume, traballo forzoso, baixos salarios, denegación de igualdade de oportunidades e discriminación laboral e discriminación económica baseado en sexo, nacionalidade, raza e relixión.

Notas
-----

1. ↑  *Political sociology : oppression, resistance, and the state*. Sage. ISBN 9781452238081. OCLC 918559113.
2. ↑  Van Wormer, K. & Besthorn, F. H. (2010). *Human behavior and the social environment, macro level: Groups, communities, and organizations*. Oxford University Press.
3. ↑  Cheney, Carol; LeFrance, Jeannie; Quinteros, Terrie (2006). "Institutionalized Oppression Definitions". *Act for Actio*n.
4. ↑  Young, Iris (1990). *Justice and the Politics of Difference*. Princeton University Press. p. 1.
5. ↑  Kirst-Ashman, K. K. & Hull, G. H. (2012). *Understanding Generalist Practice*. Belmont, CA: Brooks/Cole, Cengage Learning.

|  |  |
| --- | --- |
| Control de autoridades | 
* Wd: Q252000
* EBID: ID
* GND: 4257314-2
* JSTOR: oppression
* LCCN: sh85095118
* MAG: 2776526686

 |
*Oplegnathus fasciatus*
Os **Oplegnátidos** (Oplegnathidae) son unha familia de peixes mariños, incluída na orde dos Perciformes. Distribúense polo Xapón, sueste de Australia ata Tasmania, illas Galápagos e costa occidental de Suramérica, así como nas costas de Suráfrica.

Características
---------------

Corpo oblongo e comprimido, cuberto de pequenas escamas ctenoideas. Boca termina, cos dentes fusionados, formando nos adultos un pico similar ó dos papagaios. Poden alcanzar talles máximos de 90 cm.

Na aleta dorsal, única, presentan unhas 12 espiñas e 11-22 raios brandos; nos adultos, as espiñas son máis curtas que os raios brandos, mentres que nos xuvenís son da mesma altura e continuas. Na aleta anal teñen tres espiñas e 11-16 raios brandos. Caudal furcada,

Aliméntanse de percebes e moluscos.

Clasificación
-------------

Só contan cun xénero, *Oplegnathus*, con sete especies.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Oplegnátidos*** |

|  |  |
| --- | --- |
|  | Wikispecies posúe unha páxina sobre:  ***Oplegnátidos*** |

* Taxonomía FishBase
* Taxonomía ITIS

|  |  |
| --- | --- |
| Control de autoridades | 
* Wd: Q577517
* EBID: ID
* MAG: 2778748475

 |

|  |  |
| --- | --- |
| Identificadores taxonómicos | 
* EOL: 5277
* Fossilworks: 266306
* GBIF: 4289
* iNaturalist: 84177
* IRMNG: 114096
* ITIS: 169728
* NCBI: 30858
* WoRMS: 151474

 |
**Pandulfo II**, nado en Capo Colonna e finado o 13 de xullo de 982, foi príncipe longobardo de Salerno do 981 ao 982

Traxectoria
-----------

Foio segundo da estirpe dos príncipes de Capua. Sucedeu ao seu pai Pandulfo Testa de Ferro, quen establecera a división do seu vasto dominio entre os seus dous fillos, Pandulfo e Landulfo. 

Testa de Ferro reunificara todos os territorios da antiga *Langobardia Minor*, asumindo na súa persoa a soberanía sobre os principados de Benevento, Capua e Salerno. 
As súas disposicións testamentarias estableceron que ao fillo máis vello, Landulfo, lle fosen asignados Benevento e Capua e ao máis novo, Pandulfo, o Principado de Salerno. 

Pandulfo II foi hostigado inmediatamente polo duque Mansón I de Amalfi, que xa no 981 o deu botado do trono e obtivera o recoñecemento imperial como novo príncipe de Salerno. 

Pandulfo foi onda o seu irmán, quen mentres tanto perdera o dominio beneventano ficando como soberano só sobre Capua, e uníronse ambos ao exército imperial de Odón II en Calabria. 

Os dous irmáns morreron na Batalla de Capo Colonna, contra os sarracenos o 13 de xullo de 982.